Soms lyk dit mos of die regering, met sy ideologiese strewe om beheer oor elke aspek van die samelewing uit te oefen, wen, terwyl die ideaal van saambestaan in ryke verskeidenheid vergaan.
Oor Coligny in Noordwes het baie Suid-Afrikaners laasjaar net neerslagtig gesug. Dit het gelyk of die dood van ’n kind die boute heeltemal losgewikkel het wat dié gemeenskap naastenby aanmekaar gehou het. Distopiese beelde van rassekonflik was ’n waarskuwing van wat op die res van Suid-Afrika wag.
Wanneer die munisipaliteit misluk, maak inwoners die strate skoon. Dit is tegelyk ’n aanklag teen die owerhede en ’n bewys van die durf van die burgery.